Երկարատեւ ընդմիջումից հետո նրանք դարձյալ Շահումյանում էին. ամենուրեք ծանոթ ու հարազատ դեմքեր: Նկատվում էր, որ այդ ամիսների ընթացքում շրջանի ինքնապաշտպանության կազմակերպման ուղղությամբ հսկայական աշխատանքներ էին կատարվել: Բոլոր գյուղերում, առանց բացառության, գործում էին մարտական ջոկատներ: Ժողովրդի ոգին, հայրենի հողը պաշտպանելու ձգտումն ու տրամադրությունը բավական բարձր էին: Պիտի անվերապահորեն ընդունել, որ ԼՂՀ□ում Շահումյանի շրջանն իր մարտական որակներով ու կազմակերպվածությամբ միշտ էլ լավագույններից էր: